**АДМИНИСТРАТИВЕН ДОГОВОР**[[1]](#footnote-1)

**№ ......................................................................./ ............................... г.**

**ЗА ПРЕДОСТАВЯНЕ НА БЕЗВЪЗМЕЗДНА ФИНАНСОВА ПОМОЩ**

**ПО ПРОГРАМАТА ЗА РАЗВИТИЕ НА СЕЛСКИТЕ РАЙОНИ ЗА ПЕРИОДА 2014-**

**2020**

**По процедура чрез подбор на проектни предложения за „Развитие на услуги във всички сектори и други неземеделски дейности“ по подмярка 6.4.1. „Инвестиции в подкрепа на неземеделски дейности“ от мярка 6 „Развитие на стопанства и предприятия“**

**BG......................................**

|  |  |
| --- | --- |
| **№ НА ПРОЕКТА**  **(ОТ ИСУН):** |  |
| **НАИМЕНОВАНИЕ НА ПРОЕКТА:** |  |
| **БЕНЕФИЦИЕНТ:** |  |
| **МАКСИМАЛЕН РАЗМЕР НА БФП** | * **левовата равностойност на 200 000 евро за период от три бюджетни години при спазване на условията на чл. 3 и 5 от Регламент (ЕС) № 1407/2013 на Комисията от 18 декември 2013 година относно прилагането на членове 107 и 108 от Договора за функционирането на Европейския съюз към помощта de minimis.** * **левовата равностойност на 100 000 евро за период от три бюджетни години – за предприятие, осъществяващо автомобилни товарни превози за чужда сметка или срещу възнаграждение. Тези условия не се прилагат спрямо проекти на кандидати осъществяващи автомобилен пътнически транспорт, съгласно чл. 3 и 5 от Регламент (ЕС) № 1407/2013 на Комисията от 18 декември 2013 година относно прилагането на членове 107 и 108 от Договора за функционирането на Европейския съюз към помощта de minimis.** |
| **ПРИОРИТЕТ НА ПРСР:** | **Приоритет 6 (Р6) „Насърчаване на социалното приобщаване, намаляването на бедността и икономическото развитие в селските райони“**  **Област с поставен акцент (6А) „Улесняване на разнообразяването, създаването и развитието на малки предприятия, както и разкриването на работни места“** |
| **СРОК ЗА ИЗПЪЛНЕНИЕ:** | **от ………….. г. до …………. г.*;* ……… месеца** |

На основание чл. 24, ал. 1 и чл. 45, ал. 2 от Закона за управление на средствата от Европейските структурни и инвестиционни фондове (ЗУСЕСИФ) и във връзка с оценителен доклад от ……………2018 г. по Процедура **BG....................................**, одобрен на ………………2018 г. от Изпълнителния директор на **Държавен фонд „ЗЕМЕДЕЛИЕ”**

между:

**Държавен фонд “ЗЕМЕДЕЛИЕ” – Разплащателна агенция**, със седалище и адрес на управление: гр. София, бул. “Цар Борис III” № 136, ЕИК по БУЛСТАТ 121100421, представляван от **Живко Живков**, в качеството му на Изпълнителен директор, наричан за краткост “**Фондът**”, от една страна ,

и

**……………………………….**

/*наименование/*, ЕИК от търговския регистър към Агенцията по вписванията ………………., представляван/о от ……………………….., с ЕГН ……………………… в качеството му на …………………… /*законен представител или упълномощено лице*, *при пълномощник се посочват и данните за упълномощеното лице и издаденото пълномощно*/

Адрес:..................................................., наричан за краткост „**Бенефициент**”, от друга страна,

се сключи този договор за следното:

### І. ПРЕДМЕТ НА ДОГОВОРА. УСЛОВИЯ, РАЗМЕР И НАЧИН ЗА ИЗПЛАЩАНЕ НА БЕЗВЪЗМЕЗДНА ФИНАНСОВА ПОМОЩ

**Чл. 1. (1)** Изпълнителният директор на **Фонда** изплаща на **Бенефициента** безвъзмездна финансова помощ (БФП) по **процедура чрез подбор на проектни предложения за „Развитие на услуги във всички сектори и други неземеделски дейности“ по подмярка 6.4.1. „Инвестиции в подкрепа на неземеделски дейности“ от мярка 6 „Развитие на стопанства и предприятия“** от Програмата за развитие на селските райони за периода 2014 - 2020 г. за изпълнението на проект № ……………………………….., с наименование „…………………………………………..“ (наричан по-нататък „проекта“), а **Бенефициентът** приема БФП и се задължава да изпълни проекта, съгласно Формуляра за кандидатстване (Приложение №1), при спазване на условията и изискванията на този договор, Условията за кандидатстване и Условията за изпълнение по процедурата, правото на Европейския съюз и националното законодателство.

(2) Предоставената БФП представлява помощ „de minimis”съгласно Регламент (ЕС) № 1407/2013 на Комисията от 18 декември 2013 г. относно прилагането на членове 107 и 108 от Договора за функциониране на Европейския съюз към помощта „de minimis“ (ОВ L 352/24.декември2013 г.).

**Чл. 2.** (1) Одобрената обща стойност на допустимите за финансиране разходи за изпълнение на проекта въз основа на представените от **Бенефициента** на етапа на кандидатстването по подмярка 6.4.1**„Инвестиции в подкрепа на неземеделски дейности“**  документи и извършени оценки по чл. 29, ал. 2 от Закона за управление на средствата от Европейските структурни и инвестиционни фондове (ЗУСЕСИФ), е в размер на ………...…… (словом ……………………..…………..) лева и включва одобрените разходи по позиции, съгласно Приложение № 2, при спазване на условията на чл. 3 и 5 от Регламент (ЕС) № 1407/2013 на Комисията от 18 декември 2013 година относно прилагането на членове 107 и 108 от Договора за функционирането на Европейския съюз към помощта de minimis.

(2) Безвъзмездната финансова помощ е в максимален размер на …................................(словом ……………………………………………………….) лева и представлява до 50 % включително от стойността на общо одобрените и реално извършени от бенефициента разходи за осъществяването на проектното предложение.

(3) **Фондът** изплаща помощта в максималния размер по ал. 2, при условие че б**енефициентът** е изпълнил точно одобрения проект при условията и сроковете, определени в този договор, приложенията към него, Условията за изпълнение и ЗУСЕСИФ.

**Чл. 3.** (1) **Бенефициентът** може да получи авансово плащане в размер до 50%, но не по малко от 10% от размера на одобрената финансова помощ по чл. 2, ал. 2, в случай че в срок не по-късно от 6 месеца преди изтичане на срока по чл. 6, ал. 1 от договора подаде пред Фонда искане за авансово плащане, окомплектовано с всички документи и представи обезпечение, което отговаря на изискванията, посочени в Условията за изпълнение.

(2) Авансовото плащане се приспада от размера на одобрената и дължима финансова помощ по подадено от **Бенефициента** искане за следващо плащане, като представеното обезпечение се освобождава до размера на това плащане, като разликата остава, като гаранция до пълното изпълнение на проекта от **Бенефициента**.

(3) **Фондът** изплаща финансовата помощ по подаденото искане за авансово плащане или отказва изплащането на авансовото плащане, като писмено уведомява **Бенефициента** за причините за това.

(4) В случаите по чл. 14, ал. 2 от договора Фондът изплаща финансовата помощ по подаденото искане за авансово плащане при условие, че въз основа на извършената проверка/посещение на място е установено изпълнение на намерението за засаждане/засяване на земеделските култури и икономическият размер на стопанството, изчислен в СПО, отговаря на изискването по т. 4, буква „б“ на Раздел 11.1 “Критерии за допустимост на кандидатите“ от Условията за кандидатстване.

(5) В случаите по ал. 4 срокът за изплащане на финансовата помощ по подаденото искане за авансово плащане започва да тече от датата, на която е извършена проверката/посещението на място, въз основа на която е установено изпълнение на задълженията от страна на Бенефициента.

(текстът на ал. 4 и ал. 5 се оставя, когато е приложимо)

**Чл. 4.** (1) **Бенефициентът** може да получи междинно плащане за обособена част от одобрения проект, когато това е предвидено в Приложение № 2 и след като подаде пред **Фонда** искане за междинно плащане, окомплектовано с всички документи, които отговарят на изискванията, посочени в Условията за изпълнение.

(2) Искането за междинно плащане се подава в срок не по-късно от четири месеца преди изтичане на срока по чл. 6, ал. 1.

(3) За периода на изпълнение на одобрения проект междинно плащане се допуска еднократно, когато **Бенефициентът** е подал искане за междинно плащане не по-късно от четири месеца преди изтичане на крайния срок за изпълнение на одобрения проект, придружено с всички, посочени в Условията за изпълнение документи.

(4) Когато **Бенефициентът** е получил междинно плащане и условията за получаване на окончателния размер на финансовата помощ до размера по чл. 2, ал. 2 са изпълнени, **Фондът** извършва окончателно плащане, като приспада изплатената по искането за междинно плащане финансова помощ.

**Чл. 5**. (1) За получаване на финансовата помощ в посочения в чл. 2, ал. 2 максимален размер, **Бенефициентът** е длъжен да подаде пред **Фонда** искане за окончателно плащане в сроковете и при спазване на всички изисквания, посочени в Условията за изпълнение.

(2) Окончателният размер на подлежащата на плащане помощ се определя въз основа на подаденото искане за окончателно плащане и след извършване от страна на **Фонда** на проверките, въз основа на които е установено:

1. фактическото съответствие на реално извършената инвестиция с представените документи за извършването й по одобрения проект и

2. спазването от **Бенефициента** на всички критерии за допустимост, ангажименти и други задължения за изплащане на помощта произтичащи от настоящия договор, Условията за изпълнение и Условията за кандидатстване.

(3) **Фондът** изплаща определения при условията на този договор размер на финансовата помощ в срок до 3 (три) месеца от подаване на окомплектованото с всички изискуеми документи искане за междинно/окончателно плащане. Този срок може да се удължава в съответствие с разпоредбите на наредбата по чл. 9а, т.3 от ЗПЗП..

(4) Плащането по ал. 1 се извършва по банков път по банкова сметка на **Бенефициента**, съгласно чл. 28.

**ІІ. СРОКОВЕ ЗА ИЗПЪЛНЕНИЕ НА ОДОБРЕНИЯ ПРОЕКТ**

**Чл. 6.** (1) **Бенефициентът** се задължава да изпълни изцяло одобрения проект и подаде искане за окончателно плащане в срок до 24 месеца, а за проекти, включващи разходи за строително–монтажни работи – в срок до 36 месеца, считано от датата на подписването на този договор. Когато бенефициентът е възложител по чл. 5 и 6 от Закона за обществените поръчки, той се задължава да изпълни одобреният проект в срок до 36 месеца от датата на получаване на уведомително писмо с решението за съгласуване/отказ за съгласуване на последната по време обществена поръчка за избор на изпълнител по проекта за бенефициенти, които се явяват. Крайният срок за изпълнение на одобрения проект е не по-късно от 15 септември 2023 г.

(2) **Бенефициентът** се задължава да започне реалното изпълнение на одобрения проект в срок до дванадесет месеца от сключване на този договор, за което в същия срок се задължава да уведоми **Фонда**, като представи доказателства. Когато до изтичането на срока по изречение първо **Бенефициентът** представи на **ФОНДА** документи, пряко свързани с изпълнението, от които е видно, че е извършил или извършва реални действия и започването на изпълнението е предстоящо, този срок може да бъде удължен по преценка на **ФОНДА**, но с не повече от три месеца.

(3) В срока по ал. 1 Бенефициентът се задължава да:

1. изпълни изцяло одобрения проект и да използва подпомаганите активи, съгласно предназначението и условията, посочени в одобрения проект;

2. подаде искане за окончателно плащане, окомплектовано с всички, посочени в Условията за изпълнение документи в определените срокове;

3. изпълни инвестициите/дейностите, за които не е предоставено финансово подпомагане, но са необходими за изпълнение и функциониране по предназначение на инвестицията по одобрения проект така, както са посочени в Приложение № 2а към договора.

**Чл. 7**. **Бенефициентът** е длъжен да спазва всички критерии за допустимост, ангажименти и други задължения, посочени в този договор, в Условията за изпълнение и в приложим нормативен акт, за срока на мониторинг, който е три години и започва да тече от датата на получаване на окончателното плащане*.*

**ІII. ПРАВА И ЗАДЪЛЖЕНИЯ НА ФОНДА. ОСНОВАНИЯ ЗА НАМАЛЯВАНЕ И ОТКАЗ ОТ ИЗПЛАЩАНЕ НА ФИНАНСОВАТА ПОМОЩ.**

**Чл. 8.** (1) За период от сключване на договора до изтичане на периода по чл. 7 **Фондът** има право да упражнява постоянен, текущ и последващ контрол на **Бенефициента** за точното изпълнение на одобрения проект, за целевото използване на подпомаганите активи и за спазване на всички критерии за допустимост, ангажименти и други задължения от страна на **Бенефициента**, като:

1. извършва проверки на място;

2. проверява активите, счетоводната отчетност, документите и информацията на хартиен и електронен носител, които се изготвят и/или съхраняват от **Бенефициента** във връзка с изпълнението на този договор;

3. изисква от **Бенефициента** или от упълномощените от него лица, както и от неговите контрагенти по подпомаганите дейности документи, сведения, справки и всяка друга информация за осъществяването на подпомаганата дейност.

(2) При непредставяне на документи, непълнота, несъответствие, неточност или неяснота в представени от **бенефициента** документи или заявени данни, както и при необходимост да се установи точно изпълнение на договорни и нормативни задължения от страна на **Бенефициента**, **Фондът** има право да изисква от **Бенефициента** представянето на допълнителни данни и документи, както и отстраняването на непълноти, неточности или неясноти в указан от **Фонда** срок, както и да извършва проверки във връзка с това.

(3) **Фондът** има право да публикува информация за **Бенефициента** с цел осигуряване на публичност и прозрачност при предоставяне на помощта, когато това е предвидено в нормативен акт и при спазване на предвидените за това изисквания.

**Чл. 9.** (1) Всеки разход, предвиден за финансиране със средства от БФП, този договор, включен в искане за плащане по проекта от страна на **Бенефициента**, за който се докаже, че е неправомерен поради нередност или се установи, че е недопустим съгласно европейското и национално законодателство, не подлежи на одобрение и плащане от страна на Фонда.

(2) **Фондът** има право да откаже пълно или частично изплащане на финансовата помощ по чл. 2, ал. 2, както и да изиска възстановяване на част или цялата помощ (*ако такава е изплатена*), при наличие на някое от следните обстоятелства:

1. когато при извършване на административни и проверки на място по подадено от **Бенефициента** искане за междинно или окончателно плащане, бъде установена непълнота, несъответствие, неточност или неяснота на документите или на заявените данни, както и ако не са отстранени или не са представени изисканите документи в определения срок, когато е дадена такава възможност;

2. одобреният проект е изпълнен неточно, включително когато **Бенефициентът** е придобил активи и/или изпълнил дейности - предмет на подпомагането, с технически параметри, различни от одобрените от **Фонда** или в отклонение от одобрената количествено-стойностна сметка - когато констатираните различия/отклонения водят до недопустимост или необоснованост на заявените за подпомагане разходи, или засягат основната цел на проекта, или променят предназначението на одобрения проект, или водят до несъответствие с целите, дейностите, изискванията и критериите за подбор, посочени в Условията за кандидатстване процедурата и/или в друг нормативен акт или в този договор;

3. одобреният проект не е стартирал в срока по чл.6, ал.2 или не е изпълнен изцяло в срока по чл. 6, ал. 1 или не са изпълнени инвестициите/дейности, посочени в Приложение № 2а;

4. подпомаганите активи не се използват съгласно предназначението и при условията, посочени в одобрения проект;

5. към датата на подаване на искането за окончателно плащане **Бенефициентът** не е представил необходимите лицензи, разрешителни или регистрации за извършване на дейностите по проекта или за функционирането на всички активи, когато се изискват такива съгласно действащото законодателство;

6. **Бенефициентът** или упълномощен негов представител е възпрепятствал и/или осуетил извършването на проверка/посещение на място от страна на **Фонда** и/или други оправомощени за това органи;

7. по повод сключването или изпълнението на този договор пред **Фонда** са представени от **Бенефициента** декларация и/или документ с невярно съдържание, неистински и/или преправен такъв, както и когато това е извършено при или по повод кандидатстването за предоставяне на помощта по този договор и това бъде установено след сключването му, независимо от формата на вината на **Бенефициента**, освен в случаите по ал. 2, т. 3;

8. **Бенефициентът** не е уведомил **Фонда** в 14 -дневен срок от настъпването на факти и обстоятелства от значение за изпълнението на одобрения проект, за преценката на **Фонда** относно точното му изпълнение, както и водещи до промяна на критериите за подбор, по които проектът е бил оценен;

9. при извършване на проверка по букви "iii" и "v" от Раздел 2 "Контролни дейности", т. А "Процедури по одобряване на заявленията" от Приложение № I към Делегиран регламент (ЕС) № 907/2014 на Комисията от 11 март 2014 година за допълнение на Регламент (ЕС) № 1306/2013 на Европейския парламент и на Съвета във връзка с разплащателните агенции и други органи, финансовото управление, уравняването на сметки, обезпеченията и използването на еврото (OB, L 255 от 28август 2014г.) във връзка с чл. 48, параграф 2 от Регламент за изпълнение (ЕС) № 809/2014 на Комисията от 17 юли 2014 година за определяне на правила за прилагането на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол, мерките за развитие на селските райони и кръстосаното съответствие (OB, L 227 от 31 юли 2014 г.(Регламент за изпълнение № 809 от 2014 г.). **Фондът** установи, че, подаденият от **Бенефициента** проект или предложените за финансиране разходи не отговарят на изискванията за допустимост за подпомагане, посочени в Условията за кандидатстване в срока за изпълнение на настоящия договор;

10. е наложена финансова корекция върху заявените за възстановяване разходи по чл. 73, ал. 1 от ЗУСЕСИФ;

11**. Бенефициентът** не изпълни задължението си да поддържа съответствие с всички критерии за подбор, по които проектното му предложение е било оценено, за периода от датата на сключване на този договор (ако това е приложимо) до изтичане на периода по чл. 7, когато въпреки неизпълнението сборът на точките, съответстващ на критериите за подбор е по-голям от минималния брой на точките, присъдени на проектните предложения, за които е бил наличен бюджет, определен в обявата за прием по подмярката, в рамките на който е било подадено и проектното предложение на Бенефициента;

12. **Бенефициентът** не спази друго задължение, посочено в този договор и в Условията за кандидатстване и Условията за изпълнение и/или друг нормативен акт .

(3) **Фондът** отказва пълно или частично изплащане на помощта, съответно изисква възстановяване на част или цялата помощ, ако е изплатена финансова помощ, при някое от следните обстоятелства:

1. дейностите, разходите и/или извършените плащания, свързани с предмета на инвестицията, са направени преди датата на подаване на проектното предложение или са свързани със строително-монтажни работи, извършени преди посещението на място по т. 8 от Раздел 21.1 „Предварителна оценка на проектните предложения” на Условията за кандидатстване,с изключение на тези разходи, за които в Условията за кандидатстване е посочено, че е допустимо да бъдат извършени преди това;

2. заявените за възстановяване разходи не отговарят на някое от следните условия:

а) извършени са срещу съответните разходо оправдателни документи – фактури и/или други документи с еквивалентна доказателствена стойност;

б) действително са извършени и платени на избрания от **Бенефициента** и одобрен от **Фонда** изпълнител/доставчик, съответно на лице, което се явява оправомощено да получи плащането по силата на договор или нормативен акт (*протоколи и други документи, удостоверяващи прихващане не се признават като доказващи реално извършено плащане);*

в) извършени са в парична форма и платени по банков път;

г) отразени са в счетоводната и данъчната документация на **Бенефициента** чрез отделни счетоводни аналитични сметки или в отделна счетоводна система и да могат да се проследят въз основа на ефективно функционираща одитна пътека;

д) не са финансирани по друг проект, програма или друга схема, финансирана от публични средства - средства от националния бюджет и/или бюджета на Европейския съюз, включително чрез скрити форми на държавно подпомагане;

е) извършени са в съответствие с принципите за добро финансово управление, съгласно Регламент (ЕС, Евратом) 2018/1046 на Европейския парламент и на Съвета от 18 юли 2018 година за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012;

3. **Бенефициентът** е представил неверни сведения с цел да получи подпомагане или е пропуснал да предостави необходимата информация или документи, когато е разполагал с тях, съгласно чл. 35, параграф 6, изречение първо от Делегиран регламент (ЕС) № 640/2014 на Комисията от 11 март 2014 г. за допълнение на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол и условията за отказ или оттегляне на плащанията и административните санкции, приложими към директните плащания, подпомагането на развитието на селските райони и кръстосаното съответствие (ОВ, L 181/48 от 20 юни 2014 г.);

4. искането за окончателно плащане не е подадено в срока по чл. 6, ал. 1, ведно с всички изискуеми съгласно Условията за изпълнение документи;

5. когато по отношение на **Бенефициента** или друго задължено лице е налице обстоятелство, посочено в раздел 11.2 „Критерии за недопустимост на кандидатите“ към Условията за кандидатстване.

6. **Бенефициентът** не изпълни задължението си да поддържа съответствие с критериите за подбор, по които проектното му предложение е било оценено, за периода от датата на сключване на този договор (*ако това е приложимо*) до изтичане на периода по чл. 7, ако броят точки, съответстващ на критериите за подбор, съгласно Приложение № 3 към договора, на които проектът на **Бенефициента** отговаря, е по-малък от 40 и/или по-малък от минималния брой на точките, присъдени на проектните предложения, за които е бил наличен бюджет, определен в обявата за прием по подмярката, в рамките на който е било подадено и проектното предложение на **Бенефициента**;

7. **Бенефициентът** не използва произведената от възобновяеми енергийни източници енергия единствено за собствено потребление на предприятието му, свързано с дейност, попадаща в допустим сектор и при спазване на изискванията, касаещи този вид подпомагана дейност, посочени в Условията за кандидатстване.

8. е установено изкуствено създаване на условия, необходими за получаване на помощта, с цел осъществяване на предимство или облага в противоречие с целите на мярката или с приложимото в областта национално или европейско законодателство;

9. **Бенефициентът** не спазва критерий за допустимост или друго изискване, посочено в Условията за изпълнение или приложим нормативен акт.

(4) При неизпълнение на задължението на **Бенефициента** по ал. 2, т. 11 и същото е по-голямо от 50% спрямо изискванията на Условията за кандидатстване за съответствие с всеки критерий за подбор от Приложение № 3 към договора, **Фондът** намалява подлежащата на изплащане на финансовата помощ по искането за плащане с по 1 % за всяка точка, съответстваща на критериите за подбор, посочени в Приложение № 3 към договора, по отношение на които е налице неспазването. В случаите по изречение първо **Бенефициентът** се освобождава от задължението да поддържа съответствие с критерия за подбор, на който проектът му не е отговарял, с изключение на случаите, в които критерият е изпълнен частично.

(5) При неизпълнение на задължението на **Бенефициента** по ал. 2, т. 11 и същото е по-малко от 50% спрямо изискванията на Условията за кандидатстване за съответствие с всеки критерий за подбор от Приложение № 3 към договора, подлежащата на изплащане финансова помощ по искането за плащане не се намалява. В тези случаи бенефициентът е длъжен да поддържа съответствие с критерия за подбор, по отношение на който е установено неспазването, до изтичане на срока по чл. 7.

**Чл. 10**. (1) **Фондът** е длъжен да уведоми писмено **Бенефициента** за окончателния размер на финансовата помощ за действително направените и платени от **Бенефициента** и приети от **Фонда** като допустими разходи. В случай на отказ да бъде изплатена заявена финансова помощ, **Фондът** е длъжен да посочи мотивите за това.

(2) **Фондът** се задължава да изплати на **Бенефициента** помощта до одобрения размер след изпълнение на одобрения проект от **Бенефициента** и при изпълнение на всички останали изисквания за изплащане на помощта, предвидени в този договор, в Условията за изпълнение и друг приложим нормативен акт.

(3) **Фондът** се длъжен в срок от три дни от предоставянето на минимална помощ да впише информацията в регистъра на минималните помощи.

(4) Фондът се задължава да документира и събира цялата информация във връзка с предоставената минимална помощ и да предоставя информацията по искане на Европейската комисия в изпълнение на чл. 6, параграф 5 от Регламент (ЕС) № 1407/2013 на Комисията от 18 декември 2013 г. относно прилагането на членове 107 и 108 от Договора за функциониране на Европейския съюз към помощта „de minimis“. Документите се съхраняват за период от 10 бюджетни години от датата, на която е предоставена последната минимална помощ по схемата.

**Чл. 11**. **Фондът** се задължава да уведомява писмено **Бенефициента** за своето становище или решения в нормативно установените срокове. При установяване на пропуски или други нередовности в представени от **Бенефициента** документи, както и при необходимост от представяне на допълнителни документи, в случай на непълнота или неяснота на заявените данни **Фондът** изпраща уведомление до **Бенефициента** и му определя срок за изправяне на нередовностите, както и за представяне допълнително изискани документи, относими към преценката на **Фонда** за точното изпълнение, на което и да е от задълженията на **Бенефициента**, както и спазването на други негови ангажименти, произтичащи от предоставеното подпомагане.

**ІV. ПРАВА И ЗАДЪЛЖЕНИЯ НА БЕНЕФИЦИЕНТА**

**Чл. 12.** (1) **Бенефициентът** има право да получи БФП съответстваща на приетите като допустими за плащане разходи за изпълнение на одобрения проект, която да му бъде изплатена еднократно или чрез авансово и/или междинно и окончателно плащане при спазване на всички условия, предвидени в този договор, Условията за кандидатстване, Условията за изпълнение или приложим нормативен акт*.*

(2) **Бенефициентът** има право:

1. да бъде уведомен за окончателния размер на финансовата помощ или за отказа да му бъде изплатена такава;

2. да получи авансово и/или междинно плащане при изпълнение на условията за това;

3. в случай на извършени проверки на място от страна на Фонда да получи протоколът с резултатите от проверката за подпис и да напише в протокола обяснения и възражения по направените констатации, както и след приключване на проверката да му бъде предоставен или изпратен екземпляр от протокола, ако е установено неспазване. След получаването на протокола за проверката на място, **Бенефициентът**  може писмено да направи възражения и да даде обяснения по направените констатации пред изпълнителния директор на **Фонда**, в срока, указан от административния орган;

4. да оттегля по всяко време с писмено уведомление до **Фонда** подадено искане за плащане и/или приложени към него документи изцяло или частично и/или да поправя очевидни грешки в тези документи, когато са налице изискванията за допустимост за оттегляне или поправка на очевидна грешка, посочени в Условията за изпълнение.

**Чл. 13** **Бенефициентът** се задължава да присъства лично, а в случай на невъзможност да осигури негов упълномощен представител при извършването на проверка на място от служители на **Фонда** след подаване на искане за междинно/окончателно плащане.

**Чл. 14. (1) Бенефициентът** е длъжен за периода от сключване на този договор, а когато това е неприложимо - от датата на изпълнение на одобрения проект, до изтичане на периода по чл. 7 да спазва всички критерии за допустимост и да изпълнява всички ангажименти и други задължения, посочени в Условията за изпълнение.

(2) Бенефициентът е длъжен да изпълни намеренията за засаждане/засяване на земеделските култури през текущата спрямо годината на кандидатстване по подмярката стопанска година в посочените пред Фонда срокове, като се задължава към датата на проверката/посещението на място от страна на Фонда икономическият размер на стопанството му, изчислен в СПО, да отговаря на изискването по т. 4, буква „б“ на Раздел 11.1 „Критерии за допустимост на кандидатите“ от Условията за кандидатстване.

**(текстът на ал. 2 се оставя, когато е приложимо)**

(2)/(3) Когато бенефициентът упражнява едновременно дейност в недопустимите сектори по Регламент (ЕС) № 1407/2013 на Комисията от 18 декември 2013 г. относно прилагането на членове 107 и 108 от Договора за функциониране на Европейския съюз към помощта „de minimis“, и в допустимите сектори по настоящата процедура, безвъзмездната помощ по тази процедура се предоставя само за дейностите в допустимите сектори, като бенефициентът следва да води отделна счетоводна отчетност, която да гарантира отделяне на дейностите и/или разграничаване на разходите, така че дейностите в горепосочените сектори да не се ползват от безвъзмездната помощ, предоставена по настоящата процедура. Неизпълнение на посоченото ще доведе до възстановяване на помощта.

**Чл. 15**. (1) Бенефициентът е длъжен за периода от сключване на този договор до изтичане на шест месеца, считано от изтичане на срока в чл. 7, да представи на ДФЗ - РА изискваните му данни, документи и/или информация, необходими за преценка относно спазването на критериите за допустимост и изпълнението на ангажиментите и другите задължения на бенефициентите, произтичащи от отпуснатото подпомагане, в рамките на мониторинговия период.

(2) **Бенефициентът** е длъжен да съхранява документацията, свързана с предоставената минималната помощ за период от 10 години от датата на която е предоставена последната индивидуално помощ по схемата*.* **Фондът** информира бенефициента за началната дата, от която започва да тече 10-годишния срок. Срокът спира да тече в случай на съдебно производство или при надлежно обосновано искане на Европейската комисия.

(3) **Бенефициентът** се задължава да оказва пълно съдействие и да предоставя всички документи, свързани със съответната минимална помощ, за изпълнение на задължението на администратора на минимална помощ във връзка с чл. 6, пар. 5 от Регламент (ЕС) № 1407/2013 на Комисията от 18 декември 2013 г. относно прилагането на членове 107 и 108 от Договора за функциониране на Европейския съюз към помощта „de minimis“

**Чл. 16.** За период от датата на получаване на окончателно плащане до изтичане на срокa за мониторинг по чл. 7, **Бенефициентът** се задължава да постига и поддържа резултати (количество произведени продукти/услуги **и** стойност на реализираните при ходи от тях) от изпълнението на дейностите по одобрения проект, за всяка една година поотделно, които не са по-ниски от 50% от заложените в представения от него и одобрен от ДФЗ - РА бизнес план. Задължението се смята за изпълнено, само ако въз основа на постигнатите резултати (количество произведени продукти/услуги и стойност на реализираните приходи от тях) за съответната година, бизнес планът продължава да отговаря на изискването за жизнеспособност по т. 2 от Раздел № 13.2 към Условията за кандидатстване.

**Чл. 17.** (1) От сключване на договора, до изтичане на срока по чл. 7, **Бенефициентът** се задължава да поддържа съответствие със следните критерии за подбор, съставляващи част от Приложение № 3 „Списък на критериите за подбор, по които проектното предложение е получило приоритет“, съобразно изискванията на съответния критерий, а именно:

1. критерий за подбор № 1.2 от Раздел 22 „Критерии и методика за оценка на проектните предложения” към Условията за кандидатстване - *(„Проекти, подадени от кандидат, чийто собственик или представляващ притежава образование и/или стаж в сектора, за който кандидатства*” *);*

2. критерий за подбор № 4.1 от Раздел 22 „Критерии и методика за оценка на проектните предложения” към Условията за кандидатстване - *(„Проектът е представен от кандидат, новообразувано предприятие и попада изцяло в един или повече от изброените сектори от НСНМСП 2014 - 2020 г.: Информационни технологии Производство на филми и ТВ продукции, звукозапис Информационни услуги, Издателска дейност, Научна и развойна дейност“*);

3. критерий за подбор № 5.1 от Раздел 22 „Критерии и методика за оценка на проектните предложения” към Условията за кандидатстване *(„Проекти, които се изпълняват на територията на области Враца, Велико Търново, Габрово и Русе*“);

4. критерий за подбор № 5.2 от Раздел 22 „Критерии и методика за оценка на проектните предложения” към Условията за кандидатстване - *(„Проекти, които се изпълняват на територията на области Видин, Ловеч, Монтана, Плевен, Разград и Силистра*“);

5. критерий за подбор № 6.1 от Раздел 22 „Критерии и методика за оценка на проектните предложения” към Условията за кандидатстване – *(„Проекти, създаващи нови работни места”*);

6. критерий за подбор № 7.1. от Раздел 22 „Критерии и методика за оценка на проектните предложения” към Условията за кандидатстване - *(„Проектът включва инвестиции в технологии водещи до намаляване на емисиите съгласно Регламент за прилагане на директива 2009/125/ЕС и инвестиции, свързани с опазване на компонентите на околната среда, включително с намаляване на вредните емисии и отпадъци“)*;

7.критерий за подбор № 7.2. т Раздел 22 „Критерии и методика за оценка на проектните предложения” към Условията за кандидатстване *(„Проектът се изпълнява на територията на населено място, землището на което попада изцяло или частично в територията на защитени зони по Националната екологична мрежа Натура 2000“*);

8. критерий за подбор № 8 от Раздел 22 „Критерии и методика за оценка на проектните предложения” към Условията за кандидатстване (*„Проекти, включващи иновации“);*

9. критерий за подбор № 9.1 от Раздел 22 „Критерии и методика за оценка на проектните предложения” към Условията за кандидатстване(*„Проекти, насочени към създаване или развитие на здравни, социални услуги, или услуги насочени към деца“)*

10. критерий за подбор № 9.2 от Раздел 22 „Критерии и методика за оценка на проектните предложения” към Условията за кандидатстване – *(”Проекти, насочени към създаване или развитие на услуги”*).

**V. ОТГОВОРНОСТ ПРИ НЕИЗПЪЛНЕНИЕ. УСЛОВИЯ ЗА ВЪЗСТАНОВЯВАНЕ НА ПОЛУЧЕНАТА ФИНАНСОВА ПОМОЩ**

**Чл. 18.** (1) В случай, че преди изплащането на помощта **Бенефициентът** наруши някое от задълженията си по този договор, Условията за изпълнение или в приложим нормативен акт, **Фондът** намалява или отказва изцяло заявената финансова помощ.

(2) При установяване на хипотеза по чл. 9, ал. 3, т. 3-8 **Фондът** отказва изцяло изплащането на финансовата помощ. Наличието на хипотеза по чл. 9, ал. 3, т. 1 и 2 води до пълен отказ от изплащане на финансовата помощ при съобразяване с размера на засегнатите от неспазването разходи и при съответно прилагане на санкцията по чл. 63 от Регламент за изпълнение (ЕС) № 809/2014 на Комисията от 17 юли 2014 за определяне на правила за прилагането на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол, мерките за развитие на селските райони и кръстосаното съответствие (OB L 227, 31.юли.2014г.).

(3) При установяване на хипотеза по чл. 9, ал. 2 **Фондът** има право да откаже изцяло или частично изплащането на финансовата помощ, като взема предвид вида на неспазването, размерът на разходите, които то засяга, тежестта и степента на неспазването, неговата продължителност и системност или други обстоятелства, имащи отношение към определяне на размера на допустимите разходи и вземането на решение за размера на подлежащата на изплащане финансова помощ.

(4) **Фондът** отказва изцяло изплащането на финансовата помощ и в случаите, посочени в чл. 9, ал. 3, т. 9, както и в други, изрично посочени в Условията за изпълнение случаи на неспазване, като **Бенефициентът** дължи връщане на всички получени по договора плащания (авансови или междинни). В случаите, когато неспазването на критерий за допустимост или на друго, изрично посочено в Условията за изпълнение, е установено след изплащане на окончателното плащане, Бенефициентът дължи връщане на пълния размер на изплатената финансова помощ.

(5) Когато **Бенефициентът** не изпълни задължението си да започне изпълнението на одобрената инвестиция в съответния срок по чл. 6, ал. 2 или в удължения от **Фонда** срок - когато има такъв, както и когато след изрично поискване не представи в указания му срок надлежни доказателства за започване на изпълнението на одобрената инвестиция в срока по чл. 6, ал. 2, той дължи връщане на полученото авансово плащане по този договор (ако такова е изплатено), ведно със законната лихва върху него, считано от датата на получаването му.

(6) Във всички случаи, когато в резултат на частичен отказ от изплащане на заявената с искане за плащане финансова помощ размерът на определената като допустима за плащане финансова помощ е по-малък от размера на полученото авансово плащане по договора, **Бенефициентът** дължи връщане на разликата между размера на авансовото плащане и приетата като допустима за плащане финансова помощ.

(7) В случай на пълен отказ от изплащане на финансовата помощ, **Бенефициентът** дължи връщане на пълния размер на полученото междинно плащане, ведно със законната лихва върху него, считано от датата, на която изпадне в забава за връщането му.

(8) В случай на пълен отказ от изплащане на финансовата помощ, **Бенефициентът** дължи връщане на пълния размер на полученото междинно плащане, ведно със законната лихва върху него, считано от датата, на която изпадне в забава за връщането му, когато обособената част от одобрения проект и платените за това разходи отговарят на всички изисквания за получаване на пълния размер на финансовата помощ, посочени в този договор, Условията за изпълнение или приложим нормативен акт.

(9) В случай на пълен отказ от изплащане на финансовата помощ, **Бенефициентът** дължи връщане на пълния размер на полученото авансово плащане, ведно със законната лихва върху него, считано от датата, на която изпадне в забава за връщането му.

**Чл. 19**. Когато след изплащане на помощта, **Бенефициентът** не поддържа съответствие с критерий за допустимост или не спази ангажимент или друго задължение, произтичащо от този договор, Условията за изпълнение или приложим нормативен акт, той дължи връщане на цялата или част от получената по договора финансова помощ. Размерът на подлежащата на възстановяване финансова помощ в зависимост от вида на неспазването, тежестта, степента, продължителността и системността на неспазването е посочен в Приложение № 5 „Условия за възстановяване на получената финансова помощ при неспазване на критерии за допустимост, ангажименти и други задължения”.

**Чл. 20.** (1) Бенефициентът се задължава да възстанови всички неправомерно изплатени или подлежащи на възстановяване средства, включително такива, които са обект на финансова корекция, наложена от Фонда или е в резултат на проверки от страна на сертифициращи или одитиращи органи. На възстановяване подлежат и всички средства, произтичащи от разходи, които са в резултат на констатирани нередности независимо от датата на тяхното установяване, включително държавна/минимална помощ, предоставена в нарушение на приложимите регламенти.

(2) В случай, че **Фондът** не удовлетвори вземането си във връзка с дължимите му суми по реда на ал. 1 (*доброволно възстановяване*), той има право да го прихване от всяко следващо плащане по проекта. **Фондът** може да прихване неправомерно изплатените и подлежащите на възстановяване суми, включително начислените върху тях лихви, от последващи плащания на средства, дължими към **Бенефициента,** включително от други действащи договори, сключени между страните или произтичащи от заявено финансово подпомагане от **Бенефициента** по други схеми, мерки или програми, администрирани от **Фонда**.

(3) Във всички случаи, когато е налице валидно обезпечение на подлежащото на възстановяване авансово плащане, **Фондът** има право да пристъпи незабавно към упражняване на права по учредените в негова полза обезпечения.

(4) Невъзстановените чрез способите по ал. 1-3 вземания представляват публични държавни вземания и подлежат на принудително събиране чрез Националната агенция за приходите.

**Чл. 21.** (1) **Бенефициентът** не носи отговорност за пълно или частично неизпълнение, ако то е възникнало като пряка последица от действието на непреодолима сила/извънредни обстоятелства.

(2) Непреодолима сила /извънредни обстоятелства/ по ал. 1 е понятие по смисъла на член 2, параграф 2 от Регламент (ЕС) № 1306/2013 на Европейския парламент и на Съвета от

от 17 декември 2013 година относно финансирането, управлението и мониторинга на общата селскостопанска политика и за отмяна на регламенти (ЕИО) № 352/78, (ЕО) № 165/94, (ЕО) № 2799/98, (ЕО) № 814/2000, (ЕО) № 1290/2005 и (ЕО) № 485/2008 на Съвета (OB L 347, 20.декември.2013г.)

и може да бъде всяко от следните събития:

а) смърт на **Бенефициента**;

б) дългосрочна професионална нетрудоспособност на **Бенефициента**;

в) тежко природно бедствие, което е засегнало сериозно стопанството;

г) случайно унищожение на постройките за животни на стопанството;

д) епизоотия или болест по растенията, която е засегнала съответно част или всички селскостопански животни или земеделски култури на **Бенефециента**;

е) отчуждаване на цялото стопанство или на голяма част от стопанството, ако това отчуждаване не е могло да бъде предвидено към деня на подаване на заявлението.

(3) За настъпването на което и да е обстоятелство по ал. 2 **Бенефициентът** или упълномощено лице е длъжен да уведоми писмено **Фонда** в срок до 15 работни дни от датата, на която има възможност да го направи, като представя надлежни доказателства за това с документи, включително, когато е възможно - издадени от компетентен орган.

(4) При неизпълнение на задължението по ал. 3 **Бенефициентът** не може да се позовава на непреодолима сила/извънредни обстоятелства.

**Чл. 22**. Неправомерно получената минимална помощ представлява публично вземане, което се установява чрез издаване на акт за установяване на публичното вземане по реда на Административнопроцесуалния кодекс. Вземанията подлежат на събиране по реда на Данъчно-осигурителния процесуален кодекс (ДОПК) от органите на Националната агенция за приходите. Не се разрешава предоставяне на нова държавна помощ на предприятие, което не е изпълнило решение на Европейската комисия за възстановяване на неправомерно предоставена държавна помощ и не е възстановило изцяло неправомерно получената държавна помощ.

**Чл. 23** (1) При неспазване на изискванията на Регламент (ЕС) № 1407/2013 на Комисията от 18 декември 2013 г. относно прилагането на членове 107 и 108 от Договора за функциониране на Европейския съюз към помощта „de minimis“ Бенефициентът възстановява пълния размер на предоставените средства по настоящия договор, със законната лихва от момента на получаването до окончателното им изплащане.

(2) Възстановяването на недължимо платените и надплатените суми, както и на неправомерно получените или неправомерно усвоени средства, се извършва в съответствие с установения ред, съгласно действащите нормативни актове за правилата за плащане на разходите към момента на изпълнение на настоящия договор.

**VI. ИЗМЕНЕНИЕ И ПРЕКРАТЯВАНЕ НА ДОГОВОРА**

**Чл. 24**. (1) Този договор може да се изменя по искане на **Фонда** или **Бенефициента** при наличие на основание за това, посочено в чл. 39, ал. 1, 2 и 3 от ЗУСЕСИФ и изрично посочените в настоящия договор основания.

(2) Изменение и/или допълнение на договора извън случаите по ал. 1 може да се извърши по искане на **Бенефициента**, което е прието за основателно и допустимо от **Фонда**, въз основа на представени към искането доказателства за преценка на неговата основателност.

(3) Не се допуска изменение и/или допълнение на договора, което:

1. засяга основната цел на одобрения проект или променя предназначението на подпомаганите активи, посочено в одобрения проект; или

2. води до несъответствие с целите, дейностите, изискванията, посочени в Условията за кандидатстване или в Условията за изпълнение; или

3. би поставило под въпрос сключването на този договор, респ. условията, при които същият би бил сключен или би било в противоречие с равнопоставеното третиране на бенефицентите; или

4. води до несъответствие с критериите за подбор, по които проектното предложение на бенефициента е било оценено, съгласно Приложение № 3 или

5. не се основава на аргументирано искане.

(4) Когато искането за изменение на договора води до увеличение на общата стойност на финансовата помощ, посочена в чл. 2, ал. 2, Фондът уважава искането за изменение при спазване на изискванията, посочени в ал. 3, но общата стойност на финансовата помощ не се увеличава. В този случай превишението се поема като собствен принос от Бенефициента.

(5) Когато установи непредставяне на необходими за извършване на преценка за основателността на искането документи, непълнота, несъответствие, неточност или неяснота в представени от бенефициента документи или заявени данни, както и с цел да се удостовери верността на тези данни, Фондът изисква от Бенефициента представянето на съответните документи, както и отстраняването на установените непълноти, несъответствия, неточности или неясноти. **Бенефициентът** представя изисканите му данни и/или документи в срок до 10 работни дни от датата на получаване на уведомяването за това.

(6) **Фондът** се произнася по исканата промяна в срок до един месец от подаването на искането по ал. 1, а когато са изискани документи и/или информация по ал. 5 - до 14 дни от изтичане на срока за представянето им и уведомява **Бенефициента**, включително за мотивите, ако отхвърля искането.

(7) При уведомяване от **Фонда** за съгласие с исканата промяна, **Бенефициентът** или упълномощено от него лице трябва да се яви в срок до 10 календарни дни от получаването на уведомлението за сключване на допълнително споразумение към договора, като при неявяване в този срок правото за подписване на допълнителното споразумение към договора се погасява.

(8) Постигнатите договорености за изменение или допълнение на този договор се оформят с двустранно подписани допълнителни споразумения, които са неразделна част от договора. В случаите, когато по преценка на **Фонда** не е необходимо подписване на допълнително споразумение за настъпване на исканата промяна, той е длъжен в уведомлението по ал. 6 да укаже това обстоятелство.

(9) При направено искане за изменение на административния договор, което е свързано със замяна на одобрен актив, дейност или услуга, включени в Приложение № 2, **Фондът** извършва проверка за обоснованост на разходите за съответния актив, услуга или дейност, включени в искането на изменение на договора, въз основа на актуалните към датата на подаване на искането референтни разходи за съответния актив, дейност или услуга – ако такива са били определени от **Фонда**.

(10) В случай, че след проверката по ал. 9 се установи по-нисък размер на определения референтен разход за съответния актив, дейност или услуга спрямо първоначално одобрения с този договор размер, **Фондът** одобрява искането за изменение на договора (ако са спазени всички останали изисквания за одобрение на изменението), като намалява одобрената финансова помощ за съответния актив, дейност или услуга до размера на референтния разход.

**Чл. 25**. (1) Този договор се прекратява:

1. при изтичане на предвидените в него срокове и уреждане на отношенията между страните;
2. по взаимно съгласие между страните, изразено писмено и след като **Бенефициентът** възстанови на **Фонда** всички получени по договора плащания;
3. при невиновна невъзможност да бъдат изпълнени условията и задълженията за предоставяне на помощта;
4. при изрично искане от **Бенефициента**, че се отказва от помощта, направено в срока по чл. 6, ал. 2 и след като възстанови авансовото плащане (ако такова има изплатено).

(2) Договорът може да бъде прекратен едностранно от **ФОНДА** и при наличие на някое от следните обстоятелства:

1. при неизпълнение от **Бенефициента** на което и да е от задълженията му по този договор, Условията по изпълнение или по относим към предоставянето на помощта нормативен акт, като договорът се прекратява без предизвестие;

2. при незапочване на изпълнението в срока по чл. 6, ал. 2 – с едноседмично предизвестие и ако в този срок **Бенефициентът** не представи надлежни доказателства, че изпълнението е започнало в срока по чл. 6, ал. 2. В този случай **Бенефициентът** дължи връщане на полученото авансово плащане (ако такова е изплатено), ведно със законната лихва върху него от датата на получаването му.

**VIІ. ДРУГИ УСЛОВИЯ**

**Чл. 26**. По смисъла на този договор:

а/ „Факти и обстоятелства от значение за изпълнението на одобрения проект” са такива, които са настъпили или са станали известни след подписването на договора, за които **Бенефициентът** е знаел или е бил длъжен да знае и при знанието на които от страна на **Фонда** договорът не би бил сключен или би бил сключен при различни условия.

б/ "Одобрен проект" и съвкупността от материални и нематериални активи и свързаните с тях разходи, одобрени за финансиране с настоящия договор, съгласно подаденото от Бенефициента на етапа на кандидатстването по мярката и одобрено от Фонда проектно предложение, заедно с всички приложени към него или допълнително представени документи;

в/ „Надлежни доказателства за започване на изпълнението“ по смисъла на чл. 6, ал. 2, са: документ за извършено авансово или частично плащане в размер не по-малък от 20 на сто от размера на помощта по чл. 2, ал. 2, а именно: издадена фактура за сума в/над посочения размер, подписани приемо-предавателни протоколи за извършени дейности по проекта на стойност не по-малка от посочената по договора или др. документи, удостоверяващи, че **Бенефициентът** е започнал изпълнението по отношение на инвестиция на стойност не по-малка от 20 на сто от размера на помощта по чл. 2, ал. 2, включително подадено от **Бенефициента** и прието от **Фонда** искане за междинно плащане по този договор, независимо от стойността на заявените за плащане разходи.

г/ „Условия за кандидатстване“ са условията за кандидатстване с проектни предложения по процедура чрез подбор на проектни предложения за „Развитие на услуги във всички сектори и други неземеделски дейности“ по подмярка 6.4.1. „Инвестиции в подкрепа на неземеделски дейности“ от мярка 6 „Развитие на стопанства и предприятия“ от Програма за развитие на селските райони за периода 2014-2020 г., съгласно Приложение № ....................... към Заповед № .................. (посочва се заповедта за обявяване на съответния прием по подмярката и утвърждаване на документите по чл. 26 от ЗУСЕСИФ).

д/ „Условия за изпълнение“ са условията за изпълнение на одобрени проекти по процедура за подбор № ..........................................по подмярка 6.4.1. „Инвестиции в подкрепа на неземеделски дейности“ от мярка 6 „Развитие на стопанства и предприятия“ от Програма за развитие на селските райони за периода 2014-2020 г., съгласно Приложение № ....................... към Заповед № .................. (посочва се заповедта за обявяване на съответния прием по подмярката и утвърждаване на документите по чл. 26 от ЗУСЕСИФ).

**Чл. 27**. (1) Всички съобщения между страните по този договор се извършват чрез изпращане на уведомление през ИСУН на електронния профил на **Бенефициента** при спазване на изискванията на ЗУСЕСИФ и актовете по неговото прилагане, както и Условията за изпълнение.

(2) За дата на получаване на уведомлението се счита датата, на която същото е изпратено през системата.

**Чл. 28**. Бенефициентът посочва следната банкова сметка за извършване на плащанията по този договор:

..................................................... (посочва се банката на Бенефициента)

………………………………… (посочва се BIC КОД)

………………………………… (посочва се банковата сметка в левове - IBAN)

**Чл. 29**. Когато по повод изпълнението на настоящия договор **Бенефициентът** се представлява от упълномощено лице, упълномощаването следва да е въз основа на изрично нотариално заверено пълномощно.

**Чл. 30.** Следните документи представляват приложения към този договор и са неразделна част от него:

1. Приложение № 1 - Формуляр за кандидатстване и приложените към него документи в ИСУН;

2. Приложение № 2 – Таблица с одобрените допустими разходи за изпълнение на проекта и максимален размер на безвъзмездната финансова помощ (одобрен бюджет на проекта) и Приложение № 2а Таблица за инвестиционните разходи, за които не се кандидатства.

3. Приложение № 3 - „Списък на критериите за подбор, по които проектното предложение е получило приоритет“.

4. Приложение № 4- „Застрахователни рискове“.

5. Приложение № 5 – Условия за възстановяване на получената финансова помощ при неспазване на критерии за допустимост, ангажименти и други задължения;

6. Приложение № 6 Условията за изпълнение към финансираните по процедурата административни договори за предоставяне на БФП (на електронен носител).

7. Приложение № 7 - „Количествено-стойностна сметка“*– (когато е приложимо )*

Настоящият договор има характер на акт за предоставяне на държавна помощ по смисъла на Закона за държавните помощи и функциите на администратор на минималната помощ се изпълняват от **Фонда.**

Настоящият договор влиза в сила от датата на подписването му и е подписан в два еднообразни екземпляра на български език, по един за всяка от страните.

С подписването на настоящия договор Бенефициентът потвърждава, че е запознат със съдържанието на договора и приложенията към него и с Условията за изпълнение и ги приема.

|  |  |
| --- | --- |
| **ИЗПЪЛНИТЕЛЕН ДИРЕКТОР НА**  **ДЪРЖАВЕН ФОНД „ЗЕМЕДЕЛИЕ”:**  **……………………………..**  *………………………………..*  *(име, фамилия и длъжност)*  *[подпис]*  *Дата: ………………………. г.*  **...................................................**  *................................................*  *(име, фамилия и длъжност на лице*  *с право на втори подпис)*  *[подпис]*  *Дата: ………………………. г.* | **За БЕНЕФИЦИЕНТА:**  **……………………………**  *………………………………..*  *(име, фамилия и длъжност)*  *[подпис]*  *Дата: ………………………. г.*  **.................................................**  *................................................*  *(име, фамилия и длъжност на лице*  *с право на втори подпис – ако е приложимо)*  *[подпис]*  *Дата: ………………………. г.* |

1. \* Към Условията за изпълнение по Процедура **BG..............................................** [↑](#footnote-ref-1)